SUPER ย้ำผลงานปี 63 โตต่อ จ่อ COD โรงไฟฟ้าเพิ่มเฉียด 50MW
SUPER ย้ำผลงานปี 63 โตต่อ จ่อ COD โรงไฟฟ้าเพิ่มเฉียด 50MW
SUPER ย้ำผลงานปี 63 โตต่อ จ่อ COD โรงไฟฟ้าเพิ่มเฉียด 50MW
17 มี.ค. 2563

นายจอมทรัพย์ โลจายะ ประธานกรรมการ บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER เปิดเผยผ่านรายการ “ข่าวหุ้นเจาะตลาด” ออกอากาศผ่านทางสถานีวิทยุกระจายเสียง SMM Sport Radio FM 96 MHz. และทางแฟนเพจ Facebook : ข่าวหุ้นธุรกิจ / Facebook : ข่าวหุ้นเจาะตลาด / YouTube Channel : หนังสือพิมพ์ข่าวหุ้นธุรกิจ วันที่ 3 มี.ค.2563 ช่วงเวลาประมาณ 9.40 น. ถึงแนวโน้มผลการดำเนินงานในปี 2563
โดยในปีนี้ บริษัทคาดการณ์ว่าจะมีรายได้ และกำไรเติบโตต่อเนื่องจากปี 2562 โดยปีที่ผ่านมาบริษัทมีรายได้  7.7 พันล้านบาท และมีกำไรสุทธิ 2.14 พันล้านบาท สนับสนุนจากในปี 2563 นี้มีโครงการโรงไฟฟ้าที่จำหน่ายไฟฟ้าเข้าสู่ระบบเชิงพาณิชย์ (COD) เพิ่มเติมอีก 40 เมกกะวัตต์ (MW)
รวมถึงโครงการโรงไฟฟ้าพิจิตร กำลังผลิต 9.9MW ที่จะเริ่ม COD และเริ่มบันทึกรายได้เข้ามาในช่วงไตรมาส 2/63 ซึ่งคาดว่าในปีนี้จะมีรายได้จากการขายไฟจากโครงการดังกล่าว 330 ล้านบาท และบันทึกเต็มปี 2563 ที่ 450 ล้านบาท